Adaosul comercial va fi plafonat pentru toate alimentele românești. Anunțul ministrului Agriculturii
Ministrul Agriculturii, Florin Barbu, a anunțat miercuri, la Prima TV, că noua Ordonanță privind plafonarea adaosului comercial la alimentele de bază va fi finalizată în două săptămâni și vor fi incluse toate alimentele produse în România, potrivit News.ro. El a menționat că își dorește ca toate produse românești, care sunt procesate cu materie primă din România, să aibă o plafonare de adaos comercial de maxim 20%.